Crush (Venke Knutson-album)

Crush er et musikkalbum med popsangeren Venke Knutson, utgitt i 2007. 

Albumet var Knutsons tredje album og det første etter at hun avsluttet samarbeidet med artistmanager Jan Fredrik Karlsen. Hun var selv med på å skrive tekst og musikk på flere av låtene til albumet, som er utgitt på Polydor (Universal Music). I forkant av albumlanseringen slapp hun singelen «Holiday» i mai og «Walk the Walk» i oktober. 

Etter flere utsettelser ble albumet ble sluppet 27. desember 2007. Det kom med beskrivelsen "popplate inspirert av oppløftende sen 80-tallsmusikk, type Roxette og A-ha, samt The Cardigans og de mest poppa sidene til Alicia Keys". Mottakelsen var svært delt – blant noen kritikere grenset det til slakt, mens andre var mer positivt innstilte. 

Plata lå 7 uker på VG-lista og endte med 14. plass som beste plassering. I uke 3 i 2008 var Knutson for første gang inne på VG-lista med to låter samtidig; «Holiday» og «Walk the Walk», begge singler fra albumet Crush.

Låta «Holiday» ble nominert til Spellemannsprisen 2007 i kategorien Årets hit.

Sporliste
 «Walk the Walk» (Bergseth, Samuelsen, Knutson)
 «Crush»
 «Crazy Over You»
 «Win With Your Hands Down» (Bergseth, Samuelsen, Knutson)
 «Holiday» (Jan Kask, Peter Ågren)
 «Shelter From the Rain»
 «How the Story Goes»
 «You're So Cool»
 «Whoopsy Daisy»
 «Sink or Swim»

 Singler fra albumet 

 «Holiday» (2007)
 «Win With Your Hands Down» (2007)
 «Walk the Walk» (2007)

 Medvirkende 

 Musikere 

 Venke Knutson – vokal, låtskriver, tekst

 Andre 

 Ronny Svendsen – låtskriver, produsent
 Kim Edward Bergseth – låtskriver, produsent
 Laila Samuelsen – låtskriver
 Jan Kask – låtskriver
 Peter Ågren – låtskriver

 Referanser 

Kategori:Musikkalbum fra 2007
Kategori:Venke Knutson-album